Document ID: 31992D0178

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Μαρτίου 1992 για την τροποποίηση της απόφασης 87/257/ΕΟΚ της Επιτροπής όσον αφορά τον πίνακα των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα (92/178/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 688/91 (2) και ιδίως το άρθρο 4, παράγραφος 1 και το άρθρο 18 παράγραφος 1,
Εκτιμώντας:
ότι ο πίνακας των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα, καταρτίστηκε αρχικά με την απόφαση 87/257/ΕΟΚ της Επιτροπής (3), όπως τροποποιήθηκε τελευταία από την απόφαση 91/522/ΕΟΚ του Συμβουλίου (4)- ότι ο πίνακας αυτός μπορεί να τροποποιηθεί ανά πάσα στιγμή υπό το φώς των αποτελεσμάτων των κοινοτικών ελέγχων που πραγματοποιούνται στις Ηνωμένες Πολιτείες της Αμερικής-
ότι από το συνηθισμένο έλεγχο που πραγματοποιήθηκε τελευταία κατ' εφαρμογή του άρθρου 5 της οδηγίας 72/462/ΕΟΚ και του άρθρου 2 παράγραφος 1 της απόφασης 86/484/ΕΟΚ της Επιτροπής της 11ης Σεπτεμβρίου 1986 σχετικά με την άσκηση των ελέγχων που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοίρων καθώς και νωπών κρεάτων προελεύσεως τρίτων χωρών (5) διαπιστώθηκαν μερικές βελτιώσεις σε ορισμένες εγκαταστάσεις- ότι όσον αφορά τις εν λόγω εγκαταστάσεις, υπεβλήθηκαν εγγυήσεις στην Κοινότητα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 87/257/ΕΟΚ αντικαθίσταται από το παράρτημα της παρούσας απόφασης.
Άρθρο 2
Τα κράτη μέλη επιτρέπουν τις εισαγωγές νωπών κρεάτων που προέρχονται από τις εγκαταστάσεις 889 Α (JF. O'Neill Packing Co, Omaha, NE).
Άρθρο 3
Όσον αφορά τις εγκαταστάσεις 5736 Α (VMI Corporation, Omaha, NE) και 245 L (IBP, Lexington, NE) η Επιτροπή είναι δυνατόν να καθορίσει την ημερομηνία από την οποία τα κράτη μέλη θα επιστρέψουν τις εισαγωγές νωπών κρεάτων αφού προηγουμένως οι εν λόγω εγκαταστάσεις έχουν εκ νέου επιθεωρηθεί και τα κράτη μέλη έχουν ενημερωθεί στην Μόνιμη Κτηνιατρική Επιτροπή για τα αποτελέσματα της επιθεωρήσεως.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 16 Μαρτίου 1992.

Labels: 17
0
3
6
18